LidanRubinov/Halacha-QA huggingface dataset:
שאלה: בריכה בשבת: רציתי לדעת אם מותר לשחות בשבת אז למה יש גם איסור? הבנתי שזה בערך משהו של שלא לחלל אבל אני יודעת שיש איסור סחיטה וכביסה אז אני מתכוונת לשחות עם קוקו או משהו ממש מתוח נגד שחיטה זה ר? ואם אני רוצה לשחות בשבת ולא עוברת על סחיטה או כביסה זה ר? ואתה יכול בבקשה לענות לי תשובה חד משמעית כי חיפשתי באינטרנט ורשמו שם תשובות ארוכות ומשכילות מאוד אבל בלי להגיע לעיקר. אתה יכול לעזור לי בבקשה בבקשה?? ושבת :-)
תשובה: לך לאיסור בריכה יש כמה איסורים איסור סחיטה - חכמים אסרו להרטיב כל בגד וכן שיער בשבת מחשש שמא יסחוט. מרגע שהם אסרו זה איסור מוחלט של חכמים. מעבר לכך שלא ניתן לגעת בבגד ים בלי לסחוט. יש בשבת איסור רחיצה ומי שנכנס לבריכה עובר על איסור זה. בים נוסף איסור תורה של העברה מרשות לרשות שכן בד"כ הים הוא רשות שונה מאשר החוף וגם אם אדם יתרחץ ללא חפצים בידו וכד  עדיין הוא מעביר טיפות מים מרשות לרשות. דוד לוי 098987548
שאלה: לעבור לאילת לחלל שבת: יש לי שאלה קצת עמוקה אני בת 25 בחורה חילונית אבל באה מרקע מסורתי בשבת אנחנו עושים קידוש נרות שבת לא שומרים מלא אבל מה שאפשר וחגים כמובן שומרים גם, במשך 3 השנים האחרונות עברתי משבר מאז אין לי זוגיות ואפילו אני לא עובדת כל עבודה מפטרים אותי אני במצב חרדה גדול במשך 3 שנים ולא יודעת כבר לאן לפנות אין לי עבודה ולא זוגיות אני כן טיפה התחזקתי יותר ממה שהיתי אבל מרגישה שכבר כלום לא עוזר לי ובא לי לפעמים ממש לסיים את חיי אבל בזמן האחרון קבלתי הצעה ללכת לעבוד ולגור באילת אבל. העבודה כוללת שבתות וחגים מה שבחיים אני לא עושה לא עובדת שבתות וחגים אבל מרגישה שאם אני לא יעשה את הצעד הזה אני ישאר באותו מקום עם צער ודכאון בלב מכיוון שאיני מתקדמת לשום מקום האם המצב הנוכחי שלי מאפשר פיקוח נפש האם מצב נפשי מאפשר ללכת לזמן מה לנקות את הראש בנסיבות האלה ולחזור בן אדם טיפה אחר אשמח לתשובה מיידית
תשובה: יש להבחין בין שני חלקי המציאות שציינת. בכאבך ובתחושה המדוכדכת יש לטפל בנחת ובמחשה כיצד להשתלב בחברה דתית יותר, שתחבק אותך ותסייע לך. נסי למצוא קהילה דתית בריאה וחמה באיזור מגורייך. לגבי מעבר לאילת שבו תחללי שבתות, מכך יש להמנע. אין היתר לחלל שבת, והמחשבה שחילול שבת יגרום לך נחת ושמחת חיים הוא אשליה. תחושת הסיפוק האמיתית בחייך תקבלי מהשקעה בעולמך הרוחני והערכי ולא מבריחה ממנו. בידקי היטב, אולי העבודה באילת אינה כולל חילול שבת אלא עבודה המותרת. ועל כל פנים גם במקרה זה, התחברי לגרעין התורני באילת והתקדמי שם. אני מברך אותך שבזכות התגברותך שלא לחלל שבת, יפתח לך ד  את אוצרו הטוב ותראי ברכה גשמית ורוחנית בחייך. בהצלחה
שאלה: כיסוי ראש: למה אחרי שמישהי מתחתנת השיער שלה מושך דינים והיא צריכה לשים כיסוי ראש?
תשובה: לך  מושך דינים  - אינני יודע מהיכן שמעת על כך - תשאל את מי שאמר לך. מהתורה אנו לומדים ששיער ראשה של אשה צריך להיות מכוסה. ומקילים עד הנישואין לגלותו. יש דעה (לא בפשט) שעיקר חובת כיסוי הראש לאשה הוא מרגע שאינה בתולה, וזה קורה כאשר היא נישאת. דוד לוי
שאלה: טבילת כלים חשמליים: למדנו שאפשר במקום להטביל את הכלי לתת אותו ליהודי שיעשה בו פירוק חלק משמעותי ויתקן אותו. האם חיבור שקע לתקע אינו דבר משמועתי שמכשיר את הכלי לשימוש?
תשובה: לך אפשר אבל צריך להיות פירוק והרכבה מקצועיים. כל דבר שחשמלאי חובב עושה - אין זה מקצועי (בודאי לא פירוק חוט ותקע וכד  וגם לא פירוק חלקי פלסטיק וכד ) דוד לוי 098987548
שאלה: שאלה שנכתבה בשבת: בס ד בימים אלה אנו משפצים את הבית והוצאנו את הדלת והמשקוף בכניסה למטבח ואנו רוצים שזה ישאר כך ושאלתי היא האם מותר מבחינה הלכתית לשים משקוף במקום ללא משקוף והאם בכלל צריך וחייב לעשות זאת ב מראש!
תשובה: השאלה נכונה וחשובה. אבל כיצד מצפים מרב שישיב לשאלה הלכתית שנכתבה בשבת בבקר?
שאלה: תפילות בחו"ל: משפחתי ואני רוצים ליסוע לחו"ל בחופש, עכשיו - יש הקלות בקשר לתפילות? כלומר, אם צריך מניין? או שצריך את כל שלושת התפילות? ומה לעשות אם אני לא מוצא מניין?
תשובה: לכתחילה בוודאי שצריך להיות במקום שניתן להתפלל במניין שלש תפילות. אם אין מניין   מתפללים ביחידות. האם נכון לנסוע במקום שידוע שלא יהיה מניין? הדבר תלוי במטרת הנסיעה ובקשר עם כל המשפחה. מכל מקום במקרה הצורך ניתן להקל ולהתפלל ביחידות.
שאלה: כשרות במטבח: בכל יום שישי אני נוהגת לאפות חלות. את הבצק אני מכינה בקערה וסכום ששייכים לסט החלבי, האם בארוחה בשרית מותר לאכול חלות אלה? מה רווח הזמן בין שימוש בכלים במאכלים חלביים לבין ההתר להשתמש בהם כדי להנות מהחלות בארוחה בשרית, אם בכלל?
תשובה: וברכת ד  כאשר הכלים אינם בני יומם (עברו 24 שעות מהשימוש האחרון בכלים החלביים בחם)אין כל בעיה לאשכנזים וספרדים. ואם אינך יודעת אם השתמשו בכלים ב 24 שעות האחרונות גם בזה אנו אומרים סתם כלים אינם בני יומם. כל זה כשהכלים נקיים ללא שאריות חלב. יהודה הלוי עמיחי מכון התורה והארץ כפר דרום אשקלון
שאלה: כתבי הרב קוק: אני רוצה לדעת למה לא כל ספר של הרב קוק ניתן ללמוד בכל גיל.?? בישיבות גבוהות הסדר לדוגמא. וכן האם יש בעיה שילדה בגיל 17 שומעת שיעורים של רבנים בספר אורות לא לימוד באופן עצמאי. אשמח לתשובה.
תשובה: השאלה איזה ספר ניתן ללמוד ומתי היא לא שאלה של גיל, אלא של תפיסה, ירידה לפרטים, בניית יסודות לפני עלייה לקומות העליונות וכד. הדבר נכון לא רק בנוגע לספריו של הרב קוק, אלא בנוגע לכל ספר לימוד, ולא רק בלימוד תורה. בלימוד התורה הדבר נכון שבעתיים, היות וניתן להגיע להרבה קלקולים אם מדלגים על שלבים בבניית תפיסת העולם וההבנה בעולם הרוח. ניתן ללמוד בכל ספר, אך השאלה היא כיצד לומדים אותו, לאילו עומקים מתכוונים להגיע, כיצד מתייחסים למה שנאמר בספר וכו. גם לשמוע שיעורים על ספרים שנחשבים "למתקדמים" זה דבר שיכול מצד אחד להועיל או מצד שני לפגוע, זו שאלה של הקשר ורמה. מקווה שהצלחתי להסביר את מורכבות העניין, ושתצליחי למצוא את הנתיב שלך בבניין לימוד התורה והאמונה שלך. אריאל (המשיב אינו רב)
שאלה: אפיה בתנור טרף: כיצד ניתן לאפות דג בתנור טרף (בחו"ל)?
תשובה: ניתן לאפות כאשר הוא עטוף בשתי עטיפות (של נייר כסף למשל). אריאל (המשיב אינו רב)
שאלה: טהרה ו בית: אני צריכה לטבול השבוע ובערב של הטבילה יש מסיבה בעבודה של בעלי. המסיבה נערכת בבריכה החל מהשעה 16:00 עד סביבות השעה 23:00. בעלי מעדיף שאדחה את הטבילב בגלל המסיבה. הדבר מצער אותי מאוד. מה לעשות?
תשובה: וברכת ד  אפשר להתכונן היטב לטבילה, ואז לצאת לשעה לנסוע למקווה קרוב לטבול ולחזור למסיבה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: זמני יציאת שבת: לעיתים קרובות יוצא לי לעשות את השבת בעיר אשר איני מתגורר בה, ויוצא לי להתפלל בבית כנסת מסויים, אשר שליח הציבור שלו קובע את זמן תפילת ערבית של מוצ"ש ע"פ זמנים אשר מפורסמים בלוח שנה שמחולק לבתי כנסת בעיר ע"י ישיבה בעיר. הבעיה היא שישנם לוחות נוספים שמפרסמים זמנים אחרים לגמרי, לעיתים בהפרשים של 10 דקות (קריטיים) מבחינת יציאת שבת. למשל השבת, פרשת קורח בלוח שהם משתמשים בו כתוב היה כי השבת נכנסת ב19:24 ויוצאת ב20:18 (לא הגיוני כי היום מתארך בתקופה זו) לוחות אחרים, כולל עיתונים חילוניים ודתיים פירסמו כי בעיר זו השבת יוצאת ב20:26. שאלתי את שליח הציבור למה הוא משתמש תמיד בלוח המקל בעניין זמני יציאת שבת, ומבדיל בעצם ממש בדקה בה יוצאת שבת? לטענתו, מן הדין, ברגע צאת הכוכבים, זהו סיום היום, וחכמים אשר כתבו את הלוח בו הוא משתמש, לקחו זאת בחשבון. האם ניתן להאמין לתשובתו? ב. מהו הלוח עיתון אתר האמין ביותר לפרסום זמני כניסת ויציאת השבת? מראש.
תשובה: וברכת ד  כאבך על קיצור השבת היא מובנת מכיוון שכל מוצאי שבת אנו אומרים "וי אבדה נפש" דהיינו יש לנו נשמה יתרה בשבת והיא עוזבת אותנו, ועל כן הגמ  אומרת שיש לאחר הבדלה כדי להוציא את השבת יותר מאוחר ולא יותר מוקדם. בזמירות אנו אומרים "ממהרים לבוא אל השבת ומאחרים לצאת" מדתם של ישראל למהר לכניסת שבת ולאחר ביציאתה. אבל הלכתית לאחר צאת הכוכבים יש צורך רק בתוספת שבת, שהיא דבר קצר מספר דקות, אנו נוהגים היום להוסיף כ- 20 דקות אחר צאת הכוכבים, כך שאם קצרו ב 8 דקות אין בעיה הלכתית, ולא יכול להגרם מכך נזק הלכתי, אמנם קדושת השבת מפסידים, ועל כך הוא צערך. יהודה הלוי עמיחי מכון התורה והארץ כפר דרום אשקלון
שאלה: טהרה: רציתי להבין, מה הבעיה ההלכתית בלדחות טבילה (אם בכלל ישנה בעיה כזו.) האם יש משמעות לצער של האישה? בעלי אומר שאין שום בעיה לדחות את הטבילה אם יש הסכמה של שני בני הזוג ןהוא די כועס עלי על כך שאני לא מעוניינת לדחות את הטבילה.
תשובה: וברכת ד  א. מי שלא קיימו פריה ורביה בודאי שאין לדחות טבילה. ב. גם מי שקיימו פריה ורביה כהלכה, עדיין יש חובת עונה, אמנם אם יש קשיים לשני הצדדים אפשר במקרה כזה לדחות טבילה, אבל ראוי למעט בדחיות אלו, וידעת כי אהלך. ובייחוד אם לאחד הצדדים הדבר קשה אין ללחוץ עליו, שהרי זה אחד מהדברים שמתחייבים בנשואין "עונתה לא יגרע". יהודה הלוי עמיחי מכון התורה והארץ כפר דרום אשקלון
שאלה: לשון הרע על רב בבית הכנסת: לפני כמה שנים לא זוכר איזה אחת שקשורה לרב משפחתית מבית הכנסת שלי אמרה עליו דברים לא טובים שאין לי מושג אם זה היה נכון בכלל אבל אני לא מאמין שכן הרב נראה אדם מאוד ישר. אני נמצא אצל הרב מדי פעם בשיעורים. רציתי לדעת אם אני צריך לבוא לרב להגיד לו " הרב שמעתי עלייך דברים רעים ממישהו ואני מבקש סליחה" או שבגלל שלא דיברתי כלל אלא רק הקשבתי אני לא חייב כי בתכלס לא הבעתי הסכמה עם מה שהיא אמרה רק ישבתי וזה היה בשבת וכל המשפחה הייתה שמה
תשובה: וברכת ד  אין צורך לספר לרב את הסיפור הנ"ל, זה רק יכול לגרום לו לעגמת נפש וכדו, ובודאי אם לא האמנת כלל לסיפור, אין לחוש לכך. לגבי המספר יש דיון האם צריך לגשת ולבקש סליחה ממי שסיפר עליו, אבל במקרה שלך נראה שאין צורך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ילקוט הרועים: קניתי צמח מיובש בשם ילקוט הרועים מחנות טבע בתל אביב. הצמח מיועד לחליטה. אינני יודעת מה מקורו אך צמח זה נפוץ בארץ כצמח בר. שאלתי היא האם יש להפריש תרומות ומעשרות, והאם לחשוש לחרקים. שירה.
תשובה: תפרישי מספק בלי ברכה.
שאלה: שם לתינוק: אני צריכה בעוד חודשיים בעז"ה ללדת את בני השלישי ויש לי חילוקי דעות עם בעלי על שם התינוק אני לא יכולה לסמוך עליו כי בבן הקודם הוא קרא לבן בשם שלא רציתי ואני מפחדת שזה יקרה גם עכשיו מה אני עושה???
תשובה: וברכת ד  יהי רצון שההריון והלידה יעברו ב ובשמחה. בדרך כלל שאלות כאלו אם לא יכולים לפתור בין בני הזוג עצמם, שזו הדרך הנכונה ששני בני הזוג בוחרים שם לתינוק, אפשר לבקש ממישהו שהוא מקורב מאד לאישך שידבר עמו על החשיבות של שיתוף בשם (הוא לא חייב לומר לאישך שדיברת אתו), ואם אפשר שיהיה גם ת"ח בודאי ראוי שידבר עם אישך. אפשר לפנות לרב המכיר אתכם ולבקש פגישה ביחד בנושא השם, ושהרב יסביר לאישך את חשיבות הביחד בבחירת השם. בהצלחה יהודה הלוי עמיחי מכון התורה והארץ כפר דרום אשקלון
שאלה: תותים קפואים: רציתי לשאול לגבי תותים קפואים של חברת גלאטוב ובהשגחת ou שכתוב עליהם שהם מגידול מיוחד ללא תולעים. האם אפשר לסמוך על זה ברמה של מהדרין?
תשובה: איני מכיר את המוצר, וגם לא ציינת איזה סוג תות. ראוי ונכון לשאול על כך במחלקת הכשרות של שלהם כאן בארץ. 025609100
שאלה: חצי חצי: נולדתי לפני 20 שנה לאם יהודיה שלמה שהוריה מסורתיים ולאב מוסלמי. אף פעם לא היה לי ספק שאני יהודי,תמיד חגגתי את החגים,צמתי,התפללתי והנחתי תפילין בידיעת אביהוא כמובן מקבל אותי כיהודי ויודע שאני יקים בית יהודי אני יודע שאני נקרא יהודי ואני יודע שאני יכול לקדש בחורה בארץ כדת משה וישראל אבל כיום אני בבעיה מאוד רצינית. פגשתי בחורה ופשוט ברגע הראשון שנינו ידענו שאין יותר מתאימים מאיתנו. התאהבנו והחלטנו להיות ביחד. לפני זה החלטתי לספר לה על אבי. לאחר שסיפרתי לה היא רצתה לספר למשפחתה וכמובן שהבנתי אותה כל המשפחה של הבחורה פשוט פסלו אותי עוד לפני שהכירו אותי רק בגלל ששמעו שאבי הוא מוסלמי. הם אומרים שאפילו שאין לי קשר אל הדת הזאת ואני מרגיש יהודי בכל רמ"ח איברי ומתפלל ומניח תפילין עדיין אני מוסלמי בגלל שבלי האבא לא הייתי נוצר. רק בגלל זה הם לא מרשים להיות לנו ביחד ואפילו מבקשים ממנה להפסיק לדבר איתי. האם יש לך כבוד הרב רעיון כלשהו על מנת להפוך את דעתם עליי שתהיה חיובית? כי הם פשוט לא מוכנים לשמוע על דבר כזה ואומרים שזה אסור בתכלית האיסור והבחורה כמובן מקשיבה להם,בכל זאת זה המשפחה שלה. מה אני יכול לעשות?
תשובה: וברכת ד  מצער לשמוע זאת. אבל נראה שכדאי לחפש איזה רב המקורב למשפחה של הבחורה, ושהוא ינסה להסביר להם את הדבר מבחינה הלכתית וערכית. אולי כדאי שאדם זה יוכל להסביר לידידתך את המצב ואח"כ לקרובים שלה. אבל הפעולה צריכה להעשות באופן אישי ולא מתוך כעס אלא מתוך הסברת הדברים ביושר ובכנות. יהודה הלוי עמיחי מכון התורה והארץ כפר דרום אשקלון
שאלה: ייעוץ זוגי- דחוף: בעלי מתגוררים באיזור חיפה. אנו נשואים 3 שנים. נקלענו למשבר עמוק,כבר היו משברים בעבר אך הפעם זה קריטי, לאור העובדה שאנחנו מנסים להביא ילד לעולם והתזמון בחודש שם אותנו במצב שאנחנו חייבים גישור כמה שיותר מהר!!!. חיפשתי דרך הכללית ייעוץ זוגי כדי שיעזרו לנו בסבסוד ( שנינו סטודנטים) אבל אין לדעת מי דתי ומי לא ברשימה שנתנו לי ואנחנו כמובן רוצים מישהו מהעולם הדתי שיבין אותנו ושגם יהיה נגיש.
תשובה: וברכת ד  אינני מכיר יועץ נישואין בחיפה, אבל אולי כדאי לפנות לרב אליהו זיני שהוא רב האוניבסיטה (גר בנווה שאנן), שמכיר את נפש הסטודנטים ויוכל לעזור לכם בהקדם. בהצלחה יהודה הלוי עמיחי מכון התורה והארץ כפר דרום אשקלון
שאלה: שיויתי ה.: מה פירוש המשפט הפס שיויתי ה לנגדי תמיד?
תשובה: אחד הפירושים הוא: כל מה שהאדם עושה בחייו- יחשוב שזה לשם ה, הווה אומר להגדיל את את ה  בעולם. כל מעשה טוב שהאדם עושה, כל עבודתו של האדם- תהיה כדי לעשות נחת רוח לבורא עולם, וכדי לקדש את שמו. גם כשעוסק האדם במשא ומתן- יהא האדם זהיר בכבוד חבירו, ויזכור כי ה  הוא הנותן לו כח (ראה שולחן ערוך או"ח סימן קנו  ובנושאי כלים שם). רבנו האר"י הקדוש בספריו (במיוחד בשער רוח הקודש ובשער הכוונות) אומר: שצריך האדם תמיד לשוות ולחשוב וראות את שם הויה ברוך הוא לנגד עיניו. 4 אותיות הויה הם כנגד אבי"ע, 4 העולמות. וכדי לראות באיזה מדריגה האדם ידמיין אדם מולו את שם הויה, אם אדם רואה שהוא בצבע לבן- זאת אומרת שמדרגתו הרוחנית היא כך וכך. ואם צבעו בצבע שחור- מדרגתו היא כך וכך. כמו כן: אם הוא לא מצליח לראות את אחת האותיות זאת אומרת שהוא פגם באותה אות. ואין כאן המקום להאריך בנושאים עמוקים אלה. הרוצה להעמיק- יעיין בדברי רבותינו המקובלים, הלא המה בספרתם. שבוע טוב ומבורך וחודש טוב.
שאלה: זמני טבילה עקב ביוץ מוקדם: וחודש טוב, אם הביוץ שלי מגיע שלושה ימים לפני הטבילה, האם יש איזשהו היתר לטבול לפני? ואם לא אז מה ניתן לעשות?
תשובה: צריך ללכת להתייעץ עם רב המומחה בתחום באופן אישי, ומניסיוני למדתי כי ברוב מוחלט של המקרים יש דרך להן לקיים את ההלכה באופן מלא והן לזכות להיכנס להריון במהירות. ובהצלחה
שאלה: ביקור בקברי צדיקים: בוקר טוב וחודש טוב ברצוני לשאול האם אישה במחזור יכולה ללכת לקברי צדיקים אשמח לקבל תשובה בהקדם.תהילה
תשובה: על פי ההלכה אין כל מניעה. יש שיטות בקבלה שאוסרות. מי שמתנהגת בכל הנושאים של החיים שלה על פי הקבלה לא תלך לבית קברות כשהיא במחזור. אולם רוב הנשים אינן נוהגות כך, ולכן הולכות לבית קברות גם במחזור.
שאלה: מדרשה לנשים באזור ניו יורק - לעזרת הקוראים!!: כבוד הרב, אני כרגע מתגוררת בארה"ב וחוזרת בתשובה בתחילת דרכי. ומחפשת ללמוד במדרשה באופן מסודר ויום יומי. האם אתה יכול להמליץ לי על מדרשה באזור ניו יורק.או אולי אתה מכיר מישהו שיוכל לכוון אותי בתהליך שלי? אני חייה פה לבד ומאוד משתדלת לקיים מצוות אך חסר לי ידע, והנשמה שלי ב"ה מאוד לוחצת ללימודי תורה. עדיפות למוצא ספרדי כמנהגי משפחתי. אלף תודות ושפע ברכות!!
תשובה: ראשית, ברוכה הבאה. אני לא מכיר מספיק את מפת המדרשות בארצות הברית. אני מפרסם את השאלה בצורה גלויה לכולם, ונראה אם יש מי מהקוראים שיכול לסייע בתגובות. ואשמח עוד ועוד לעזור
שאלה: דיני אבלות של אלמנה: מה דינים של אלמנה? מראש (יש לי שלשה ילדים)
תשובה: ראשית, השתתפות עמוקה בצערך. לא הבנתי את השאלה. אם השאלה היא האם לאורך השנה את צריכה לנהוג מנהגי אבלות - לא. מה שיותר חשוב הוא לשקם את המשפחה מכאבה, ולעשות כל דבר שטוב לך וטוב לילדים. אם לא כוונתי היטב לשאלה - אנא שובי. ושמחת חיים
שאלה: שם לבת: שבוע שעבר ביום.ב8 בערב נולדה לנו בשעה טובה בת עדין אין לה שם אשמח אם תעזרו לנו לבחור שם שיתאים לה. חשבנו על תהילה,טליה,אוריה איזה שם עדיף האם יש שם אחר שעדיף כמו כן אולי איזשהו שם עם "שלוה" מכיוון שרואים עליה הרבה רוגע ושלוה בכבוד רב ישראל
תשובה: כל השמות יפים מאוד. בחרו את השם שאתם אוהבים יותר מכל (אני משוחד, כי יש לי בת בשם אביטל, כלה בשם טלי, וכלה נוספת בשם טליה.) ותנו אותו לילדה. וזכרו תמיד כי לא שמה הוא שיקבע את גורלה אלא אהבתכם, החינוך שתעניקו והרבה תפילה. ומזל טוב
שאלה: לבישת גרביים בקיץ- חובה או לא?: הרב, רציתי לשאול אם אני הולכת עם חצאית עד לקרסול (בכל עונות השנה) האם אני חייבת ללבוש גרביים גם בקיץ? וחודש טוב
תשובה: יש מחלוקת האם חובה לכסות את הקרסול. אני מבין שאת נוהגת לפי הדעה שיש לכסות את הקרסול. אם כך אין הבדל בין חצאית ובין גרב. לכן אם החצאית ארוכה ומכסה את הקרסול, אין כל צורך בגרביים. עייני בהרחבה על החובה לגרוב גרביים:
שאלה: תנועת "שמחה לילד": כבוד הרב אני מתחיל להתנדב בתנועת "שמחה לילד" בע"ה בקרוב ואני רוצה לשאול מספר שאלות כדי להציב גדרים לפעילות שם 1)מה לעשות במצב שבו ישנה פעילות אבל יש בה בעיות הלכתיות כמו שירת נשים או קלות ראש, האם הכי כדאי לצאת ולהשאיר את החניך בפנים? האם להוציא אותו יחד איתי למרות שאינו דתי? 2)אם בשבת לדוגמא יוצא לנו להתארח אצל משפחה פחות שומרת, מה לעשות, האם לבקש מהם לעשות למעני מספר דברים או פשוט לנסות למנוע כמה שיותר היפגשות איתם? כמובן שהאירוח בהתנדבות 3)האם מותר לקיים שיחה "אחד על אחד" כמובן עם כל הגדרים כדי שלא יהיה ייחוד עם עובדת סוציאלית נשואה כדי לעזור לילד או להימנע? 4)האם לארגן פעילות כאשר מבקשים ממני,על אף שאני אדאג לא להשתתף בה, שככל הנראה יהיו בה בעיות הלכתיות? ב מראש וסליחה רבה ישראל
תשובה: א.בכל דבר איסור אין להשתתף בעצמך, אך אינך חייב להוציא את החניך אלא רק להציע לו לצאת ב.כל מקרה לגופו לפי רמת הכשרות ושמירת השבת שם ומה שנדרש ממך בעקבות זאת. ככלל, עליך לשמור על ההלכה כראוי גם במחיר ויתור על התנדבות בשבת אם אין ברירה ג.מותרת שיחה עניינית בלי ייחוד ד.אם יש בעיות הלכתיות, תמנע מלהתנדב לארגן זאת
שאלה: השקפה: הגישה המקילה בהלכה כבית הלל. האם בימינו שכבר התחילה הגאולה לא צריך להחמיר כבית שמאי כידוע שלעתיד לבוא תיפסק הלכה כבית שמאי?
תשובה: הרעיון שלעתיד לבוא תהיה הלכה כבית שמאי מבוסס על כך שקיימת סימטריה בין מה שהיה בתחילת הבריאה למה שיהיה בסוף - סוף מעשה (עלה) במחשבה תחילה. ח אמרו ש"מתחילה עלה במחשבה לברוא את העולם במידת הדין" - כבית שמאי. כך יהיה גם לבסוף. אולם ח אמרו זאת על השלב שלפני בריאת האדם הראשון. כלומר הבריאה צריכה להגיע קודם למצב של אדם הראשון קודם החטא, תחיית המתים, ואחר כך להתקדם עוד, עד למצב השלם יותר שבו תהיה ראויה למידת הדין. תחיית המתים על פי הרמח"ל - המצב שבו תגיע הבריאה למצבו של אדם הראשון קודם החטא - תהיה בסוף ה"ששת אלפים שנה" שהם שנות קיום העולם. המצב העתידי של קיום במידת הדין ופסיקת הלכה כבית שמאי היא אפוא לאחר מכן, לאחר תחיית המתים. אודי (התשובה התקבלה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: תאריך הפטירה כמו תאריך הלידה בעברי: לצערי אבא שלי נפטר לפני שבועיים בתאריך י"ד בסיוון תשע"ג והיום התברר לי שתאריך הלידה העברי שלו הוא י"ד בסיוון תרצ"ח. הוא נולד ונפטר באותו תאריך עברי. האם זה אומר משהו??מה זה אומר? איתמר
תשובה: יש בזה מעלה גדולה, שהקב"ה משלים ימיהם של צדיקים מן השמים תנוחם
שאלה: ערבית כרבי יהודה ואמירה לחבר שלא הכניס שבת עדיין: 1. האם ניתן לכתחילה בשבתות הקיץ שנכנסות מאוחר להתפלל מנחה וערבית כרבי יהודה(מנחה לפני פלג המנחה וערבית אחרי פלג המנחה) על מנת להיות עירניים יותר בתפילה ולאכול בשעה יותר מוקדמת? 2. במצב של 1, האם לאחר ערבית של שבת שאחרי פלג המנחה, יש איסור על עשיית מלאכה כבר? אם כן, האם ניתן להגיד למישהו שעדיין לא קיבל את השבת לעשות עבורי מלאכה? 3.במצב של אי ודאות לגבי תפילת ערבית(ביום חול) כלומר שאני לא בטוח שאספיק להתפלל עד חצות הלילה או שאיאלץ להתפלל בדרך(תפילה עם הרבה פחות כוונה) או שלא בטוח יהיה לי מניין, האם ניתן להתפלל מנחה וערבית כרבי יהודה למרות שביום יום אני נוהג כחכמים(מנחה עד השקיעה, ערבית אחרי צאת הכוכבים)? כמובן שבכל המקרים הללו אגיד את קריאת שמע שוב אחרי צאת הכוכבים. מראש :)
תשובה: א.מותר ב.אסור במלאכה. מותר להגיד לישראל שטרם הכניס שבת שיעשה עבורך מלאכה, עיין או"ח רסג יז  (ובמג"א ולבושי שרד בשני טעמים לכך) ג.מותר, אך להקפיד לקרוא שמע לאחר צה"כ שוב
שאלה: חיפוש ישיבה: אני בן 17 עושה תהליכי חזרה בתשובה אני לומד בבית ספר חילוני קיבוצי וברצוני להתחיל שנה הבאה תי"ב שלי בישיבה שיש בה ש12 שנות לימוד עם קצת בגרויות עם פנימיה או מקום לישון לא משנה לי אפה בארץ אני חייב בדחיפות תעזרה שלך אני לא יודע אפה לחפש ואין מי שממש יעזור לי האיתי שמח עם תגיד לי מקומות כאלה ליגמור תשנה האחרונה שלי עם חיוך
תשובה: ראשית, ברוך הבא. יש רשתות גדולות של ישיבות תיכוניות בארץ, שאני מציע לך לפנות אליהן, ולשאול האם הן יכולות לסייע בידך. הנה חלק מהרשתות האלה: כתוב להן, ואני מקווה שהם יענו לך במהרה. האם עזרתי לך?
שאלה: משמעות בחיים: קראתי שאלות ותשובות כאן באתר על משמעות בחייים.זה נתן לי הרבה אבל לא סיפק אותי. ישלי הרבה שאלות אני חיה בשיגרה בצפר מחשב חברות.ולפעמים אני שואלת את עצמי מה אני עושה בחיים?? אני בעצם לא עושה כלום!! אני אוטוטו בת 14 ומה עשיתי 14 שנים??כלום!!! הנאות והנאות.זה חשוב ותמיד צריך להנות וזה.אבל אני מחפשת תשובה לשאלה בשביל מה חיים??מה המשמעות של החיים??אני יודעת שאנחנו לא סתם חיים פה לכל אחד יש שליחות,אבל איך אני ידע מה היא?? מה אני יכולה לעשות בחיים?? אם תוכלו בבקשה לענות לי.על מה המשמעות בחיים??וגם תכלס מה אני יכולה לעשות לא באוויר.עוד מעט חופש מה ילדה שחיה ביישוב יכולה לעשות כדי להיות משמעותית ולא לבזבז תחיים. תווודה רבה!!!השאלה הזאתי מעסיקה אותי כל היום אני מרגישה שכל יום הוא בזבוז. שאתם מקדישים מזמנכם!!אין לכם מושג איזה ערך זה!!תוודה.
תשובה: אני מאוד מעריך את השאלה הכנה שלך, שמלמדת על עומק רוחני ושאיפה לחיים של משמעות, על כן אני לי ספק שאם תהיה עסוקה בחיפוש הזה בסופו של דבר תגיעי לחיים של משמעות וסיפוק. אכן, לכל אדם יש תפקיד וייעוד בעולם על פי כישרונותיו ויכולותיו שניתנו לו על ידיד בורא עולם. עליך לברר עם עצמך אלו דברים את נהנית לעשות? אלו דברים את עושה טוב? ולנסות לפתח את כישרונותיך מתוך מגמה להועיל לעם ישראל ולעולם. את עדיין נערה צעירה ואינך צריכה לדעת את כל התשובות על עצמך אבל אם תתחיל לחפש בהווה בוודאי תמצאי בעתיד. תנסי בחופש לעשות דברים מועילים כמו תפילה, לימוד, סיוע להורים, עזרה לזולת, תנסי למצוא עבודה וכדומה, כמו כן תנסי לעשות דברים מהנים כמו ספורט, טיול, שיחה עם חברות קריאת ספרים וכדומה. אם תצליחי לארגן לעצמך סדר יום מלא עשיה ללא ספק תצליחי להרגיש מלאות ושמחה וזה יסייע בידייך למצוא משמעות לחייך. ברכה והצלחה. ירון דוראני.
שאלה: בני עלי: שמי הוא אביטל ואני מסיימת עכשיו כיתה י"ב. יש לי שאלה בקשר לבניו של עלי. ידוע שהבנים שלו חטאו עם הנשים שבאו להקריב ועם רדיפת בצע. אך במסכת שבת (דף נב עמוד ב ) כתוב: "שכל האומר בני עלי חטאו אינו אלא טועה". אז השאלה המתבקשת היא האם הם באמת חטאו? הרי הם מתו ועלי גם נענש על כך שלא הוכיח אותם כראוי, עלי ובניו לא נענשו סתם. האם זה בגלל שהם היו צדיקים וה דקדק איתם או שאולי הם היו צריכים לשמש דוגמה לעם ולא עשו זאת כמצופה מהם.? אשמח לתשובה
תשובה: אביטל, הבה נבחן ראשית את העובדות. בתנ"ך כתוב כי הבנים שלא חטאו חטא חמור של נאוץ ד, גם בלקיחת הקורבנות לפני הזמן, וגם בשכיבת הנשים הצובאות פתח אוהל מועד. לעומת זאת, בגמרא יש דעה אחת הטוענת כי כל האומר בני עלי חטאו אינו אלא טועה. את שתי העובדות האלה צריך ליישב. אי אפשר ליישב את זה שהם היו צדיקים. למעשה אסור ללמוד תנ"ך כך, גם בשל העובדה שזה מנוגד לפשוטו של מקרא, אבל עוד יותר בשל העובדה שאם לומדים ככה את הסיפור   לומדים ממנו בדיוק את ההפך ממה שהתנ"ך מלמד אותנו. הנביא בתנ"ך מלמד אותנו שאפילו כהנים במשכן יכולים להיות חס ו מושחתים, ולכן צריך להיזהר מאוד שלא להידרדר לשחיתות, ואילו מי שאומר שהם היו צדיקים ורק כ"חוט השערה" לא לומד את המסר המרכזי שהנביא בא ללמד אותנו. איך אפשר לסלף ככה את הלימוד? אנחנו חייבים ללמוד את מה שהתנ"ך מלמד אותנו ולא מה שאנחנו חושבים שאנחנו רוצים שהוא ילמד. על כן, נראה שמה שצריך לומר הוא שכוונת האמורא בגמרא היא לומר שמה שהם עשו נחשב כחטא איום ונורא. אבל הם לא ממש שכבו את הנשים הצובאות פתח אוהל מועד, אלא עשו משהו שהוא חמור דיו כדי שהוא ייחשב כזה. אחת ההצעות בגמרא היא שהם עינו את הנשים בכך שלא הזדרזו להקריב את הקורבן שלהן, ועל כן הנשים לא יכלו לשוב הבייתה לבעליהן, וזה נחשב כאילו הם פשעו איתן.
שאלה: מזונות אישה:. יש לי שאלה בענייני גירושין ע"פ היהדות ועל הקשר לחוק האזרחי. הקדמה: (יכול להיות שאני טועה אז תקן אותי.) יש לי טענה על עיקר הדין בצורה תאורטית ישנן שני סוגי מזונות ע"פ החוק האזרחי בהרבה מדינות. א. מזונות אשה : הנעלה אוכל וכו. קיים רק ביהדות ורק כאשר נשואים. ב. מזונות ילדים. קיים רק בחוק האזרחי במדינות רבות, חיוב רק בגירושים ג. לחלק את הנכסים שצברו במהלך נשואיהם לחצי. יוצא שכאשר זוג מתגרש ע"פ היהדות הבעל לא חייב את הסוגים האלה של מזונות משום שכאשר מתגרשים הוא מביא לה מה שכתוב בכתובה שזה מינימום 200 זוז (משכורת של שמונה חודשים מינימום.). עם ילדים או בו בלי ילדים את ההלכה זה לא מעניין (לפחות בגמרא ואם כן אני אשמח למקור." יוצא ש. מזונות שגבר חייב לשלם לגרושתו זוהי פסיקה הומנית מערבית (או שלא) ששורשיה לא נעוצים במסורתנו!!!! אם אתה לא מסכים אם טענה זו אז תענה לי במיטוטה ממך על השלות הבאות. 1. האם החיוב למזונות הוא מכורח צדקה? כי אם כן זה עוול.החיוב בתורה הוא בצורה כללית. מה הבעייה פשוט לחייב בלי כקשר לצדקה. הגרושה לא מסקנה היא לא צריכה צדקה היא צריכה גרוש אחראי. אלה הילדים שלו, הוא אחרי עליהם, הם נמצאים אצלה, למה צריך כיבוס מילים כאלה. 2. מאיזה תקופה קיימים מזונות אלה הגמרא? ראשונים? אחרונים? תקופת ההשכלה? האם את יכול להפנות אותי למקורות בעיניין זה? יכול להיות שבכלל העתקנו מהגויים? כמו שהעתקנו את איסור הנשואים לשתי שנשים (כמו שאומר היעב"ץ בשו"ת שאילת יעב"ץ חלק ב סימן טו: "ומהראוי היה למנוע מלאסור ליהודי שתי נשים משום איסור דבחוקותיהם לא תלכו") 3."עולה עימו ואינה יורדת עימו" נדון רק כאשר נשואים ולכן לא רלוונטי לשאלה שלי, ואם רוצים לגזור צווי זה אז גם "עונה" עולה עימו ואינה יורדת. 4. אישה לא יורשת את בעלה זה הלכה אז למה לגרושה מגיע?? לסיכום. אני מאוד אוהב את המסורת ואת התנ"ך ושמירת המצוות אבל יש לי בעייה אם הדברים נכונים. אני נבוך אנא ממך תענה לי מראש עידו
תשובה: את השאלה הזו כדאי לשאול דיין הבקיא לא רק בהלכה אלא גם בפרקטיקה המעשית בבתי הדין. אין זה נכון כי הבעל חייב לתת לאישה רק את הכתובה. היהדות מכירה היטב גם בחובות נוספים, גם בתקנות של הרבנות שהתקבלו עם השנים, וגם בתקנות הקהל, שבמקרה הזה הם חוקי הכנסת. בשל ההכרה העקרונית שלה בתקנות הקהל   לחוקי שהקהל קבעו יש מעמד הלכתי! העובדה שזה נעשה בפסיקה הומאנית מערבית אינה פוסלת את תקנות הקהל. להפך, תקנות הקהל אכן נועדו לתקן תקנות כדי שהמציאות תהיה הומנאית, וכדי שלא ייווצר עוול כלפי האישה בעת הגירושין. חיוב המזונות אפוא אינו מכוח צדקה, אלא מדין צדק, שלא ייתכן שהיא תגדל את הילדים והוא לא יהיה שותף בכלכלתם. אדגיש כמובן שיש אפשרויות אחרות להסדיר את המציאות הזו, וההלכה מסמיכה את הקהל לקבוע תקנות אחרות, כגון משמורת משותפת וכדו. על התפתחות תקנות המזונות והחובות שאחרי הגירושין נכתבו ספרים שלמים. לאמתו של דבר, נראה מבין השורות של דבריך כי אתה מבקש להתחבא מאחורי הפורמאליות של ההלכה, ולהסכים למעשי עוול וחוסר צדק העלולים לעשות כלפי הנשים, ולא להכיר בעמדה האמיתית של ההלכה, שהיא מתקנת את העוול במציאות, ויוצרת תנאים הוגנים יותר, הן כלפי האישה והן כלפי הבעל.